PM मोदी ने सर्जिकल स्ट्राइक पर खोले कई 'राज', मिशन सफल हो या असफल जवानों को सूर्योदय से पहले लौटने के थे निर्देश  
सर्जिकल स्ट्राइक को पीएम ने बड़ा जोखिम बताया
पीएम बोले- सैनिकों की सुरक्षा की चिंता थी
पीएम ने ANI को दिए इंटरव्यू में कई मुद्दों पर बात की
जब प्रधानमंत्री श्री नरेन्द्र मोदी ने सुनाई सर्जिकल स्ट्राइक की पूरी कहानी। pic.twitter.com/rL8KDtCj2k
 
दूसरा यह तक किया गया कि सैनिकों की ट्रेनिंग होनी चाहिए. उन्हें सीक्रेट रूप से ट्रेनिंग भी दी गई. हम जब बैठे तो हमने यह तय किया कि इस डेट पर हम यह करेंगे. कौन कहां रहेगा यह तय किया गया. यह भी तय किया गया कि सूर्योदय से पहले सैनिक वापस आ जाने चाहिए. चाहे सफलता मिले या विफलता. हो सकता था कि हम विफल हों, पर मैं मेरे जवानों को मरने नहीं दूंगा. जवानों को खुद को निर्णय लेने का मौका दिया गया था. इस प्रक्रिया में भी थोड़ा समय निकल गया था.
पीएम मोदी ने कहा कि सर्जिकल स्ट्राइक के दिन मैं लाइव कॉन्टैक्ट में था. लेकिन सुबह जानकारी आनी बंद हो गई. मैं फिर बेचैन हो गया. सूर्योदय के करीब-करीब एक घंटे के बाद तक वह समय मेरे लिए बहुत कठित था. मेरे सभी जवान जिंदा लौटे यह मेरी पहली प्राथमिकता थी. फिर एक खबर आई कि हमारी दो तीन टुकड़ियां हमारी सीमा में आ गई. सूर्योदय के बाद दो घंटे तक वापस आने का क्रम चला. मुझे सर्जिकल स्ट्राइक के बावजूद सीमा पार से हो रहे हमलों पर पीएम मोदी ने कहा कि, 'एक लड़ाई से पाकिस्तान सुधर जाएगा, यह सोचना बहुत बड़ी गलती होगी. पाकिस्तान को सुधरने में अभी और वक्त लगेगा'.
पीएम ने इस दौरान कई मुद्दों पर बात की. उन्होंने राम मंदिर के मुद्दे पर कहा कि राम मंदिर निर्माण के लिए कोई अध्यादेश तभी लाया जा सकता है, जब इस पर कानूनी प्रक्रिया पूरी हो जाए. वहीं, आरबीआई के पूर्व गवर्नर उर्जित पटेल के इस्तीफे के सवाल पर पीएम मोदी ने कहा कि उन्होंने खुद इस्तीफा देने का अनुरोध किया था.
पीएम ने कहा कि, 'मैं इस बात का पहली बार खुलासा कर रहा हूं कि वे (उर्जित पटेल) पिछले 6-7 महीनों से इसके लिए कह रहे थे और लिखित में भी दिया था. ऐसे में राजनैतिक दबाव का तो प्रश्न ही नहीं बनता है. बतौर आरबीआई गर्वनर उन्होंने बहुत अच्छा काम किया.
वहीं, नोटबंदी के सवाल पर पीएम ने कहा कि, यह कोई झटका नहीं था. हमनें लोगों को सालभर पहले ही चेता दिया था कि अगर आपके पास ऐसा पैसा (ब्लैक मनी) है तो आप इसको जमा कर सकते हैं, जुर्माना अदा कर सकते हैं और आपकी मदद की जाएगी, लेकिन उन्होंने सोचा कि मोदी भी औरों की तरह ही कह रहे हैं. बहुत कम लोग सामने आए. पीएम ने कहा कि जिन्होंने चार पीढ़ियों तक देश पर राज किया, वे आज बेल पर बाहर हैं...वह भी वित्तीय अनियमितताओं के मामले में.